اسعد الله صباحكم ومسائكم بالخير والصحه
نعود اليكم مع باقات من اجمل الابوذيات العراقية مقدمه لكم من موقع عراق لايف
سجاجين الوكت بحشاي بردان
حزني وصرت بالصيف بردان
صرت مجبور اشد اردان بردان
ولا امد للشماته اديه
هوى المحبوب ماينكشف بسحار
وكلبي مايحير وياك بس حار
الك مديت واير العشك بس حار
اينتلك لو كطعت الوصل بيه
كتبت اعله الحبيب كتاب من دم
مشه وخله العيون تسيل من دم
أبدوالله ماأعتب على البذات مندم
أعتب على الحبيب الكطع بيه
يسلك كلبي رايد و انته سله
و صرت شوكه بعيونك و انته سله
اريد اصبح عنبكم و انته سله
و تضل بداخلك كل يوم اديه
جيرانك عليك الغرب يدعون
اجولك كالوا احنه الك يد عون
الك ام و ابو كل يوم يدعون
ترد الضحكه لاطفالك شويه
احبك من زمن جدك وجدي
حبي الك يبقى صادق وجدي
اريد اكعد اباب اهلك واجدي
بلكي ينكسر كلبك علية
جمالك خلاني اصفن واصير شاعر
اكتب واوصف بيك بهالمشاعر
الميتة وانت بعذابي ماشاعر
موتتني بحبك يمتى تحن عليه
أخيك لون حنضل .. مرتقبله
ومثل هلال عيدك .. مرتقبله
أخيك صح يصلي .. ومرته قبله
عنده مريته والكعبه سويه
دليلي بنار هجرانك مليتة
احبك لا تظن شخصك مليتة
كبالي الكاس من دمعي مليتة
ارء بكاسي الك صورة تلوح الية
ولتني جفوف هجرك زنكه زنكه
وحياتي اصبحت بالهم زنكه زنكه
مثل قذافي اصيحن زنكه زنكه
واشن حروب من تبعد عليه
انا المعلول من علاني
ولا فد يوم واحد علاني
كام يضك النذل من علاني
حسباله نجح ميه بالميه
حبي وياك ماينوصف وصفه
حبي وياك مثل الذهب وصفه
مريض انا واريد اليوم وصفه
خدك والشفايف صيدليه
بحر العيس الج غطة وسارة
ومنهو الوصل عد حدج وسارة
خليل اللة ابتلة بهاجر وسارة
وانة بتليت بيج يابت الناصرية
عليّ ثوب الونــــين اشكثـــــــر .. حالي
شباب وهل شبت مـــــــــــــــن دون .. حالي
انشدچ على احوالچ مثــــــــــــــــل .. حالي
طايــــــــح والهموم اتشيل بيــــــــــه
كلبي مارجف من خوف حبك ودلة
ماجان الي بلحب ولا اندلة
صرت الفنجان ونتة الدلة
اوتحط من سكر اشفافك علية
حبيبي عنة حجولي هواي ولامال
كالو عوفة ميفيدك ولامل
ما أبدلة بكل كنوز الدنية ولا المال
لان اسمة منقوش بية
آنة بكآروك حبك وانت هزني
صرت فرصة بحياتك وأنتهزني
آنة شجرة محبتك وأنت هزني
وخلي ألورد يتناثر علية
تابعو جديد الابوذيات العراقية هنا
|رابط ذو صله :||http://www.iraq-live.com/textcat-2.html|
|القسم :||ابوذيات عراقية - ابوذية عراقية - ابوذيات 2012 - Iraqi Abotheat|
|الزيارات :||5224|
|التاريخ :||23/9/2011|
سياسه الخصوصية